Kuidas arvuti aeglaseks saada?

Kui sul on probleem, et arvuti on liiga kiire, siis tasub vaadata igasuguseid Flash-reklaame. Sattusin kogemata täna IRLi lehele, arvuti hakkas kõvasti undama ja venima. Alguses ei saanud arugi, milles probleem. Mõne hetkega tuvastasin allika. See oli hüper-super Flash bänner, mis otsustas võtta kogu masina ressursi endale.

Selle keerleva viguri eesmärk ja kontseptsioon on natuke arusaamatu, aga kui see kõrvale jätta, siis rakenduste tegemisel võiks ju arvestada sellega, mida see kasutajatele kaasa toob.